افغانستانده طالبان کوچلری, ایران چیگره سیده گی نیمروز ولایتی ده آغیر قوراللردن فایده له نیب عسکری تطبیقات اوتکزدی.
طالبان مسئول لری, اوشبو حربی تطبیقات نینگ زرنج تومنیده اوتکزیلگن لیگینی بیلدیردی.
طالبان نینگ میلادی 2021- ییل آگست آییده افغانستان نی قولگه کیریتیشی آرتیدن طالبان کوچلری بیلن پاکستان و ایران چیگره چیلری اورته سیده توقنه شوولر یوز بیردی.
میلادی 2023- ییل 27- می کونی نیمروز چیگره سیده طالبان کوچلری بیلن ایران چیگره چیلری اورته سیده توقنه شوو یوز بیررایکن, اوشبو حادثه عاقبتیده 2 ایران لیک عسکر بیلن 1 نفر طالبان منسوبی حیاتینی یوقاتگن ایدی.
تامان لر بیر بیر لری نی توقنه شوو نی باشله تیش بیلن عیبلرایکن, اوروش بولیب اوتگن مذاکره لر نتیجه سیده اداققه ییتگن ایدی.
عینی دمده طالبان بیلن ایران اورته سیده هلمند دریاسی سووی نینگ تقسیمی بوییچه هم کیلیشمووچیلیک نینگ موجود ایکن لیگی بیلینماقده.
طالبان رهبریتی, منطقه ده گی قورغاقچیلیک سببلی هلمند دریاسیده گی بند لرده سوو مقداری نینگ آزه یگن لیگی و شوباعث ایران گه سوو ییتیب بارمه یاتگن لیگینی بیلدیررایکن, ایران ایسه تخنیکی بیر هیئت نینگ بندلرنی باریب کوریب وضعیت نی تائید ایتیشی کیره ک ایکن لیگینی معلوم قیلماقده.  لیکن طالبان بونگه مخالفت ایتماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
